# Επίσημη Εφημερίδα C 67A/23 Μ

| | ISSN 1725-2415 |
| --- | --- |
| Επίσημη Εφημερίδα
  της Ευρωπαϊκής Ένωσης | C 67A |
| | |
| Έκδοση στην ελληνική γλώσσα | Ανακοινώσεις και Πληροφορίες | 50ό έτος23 Μαρτίου 2007 |

ISSN 1725-2415

Επίσημη Εφημερίδα

της Ευρωπαϊκής Ένωσης

C 67A

Έκδοση στην ελληνική γλώσσα

Ανακοινώσεις και Πληροφορίες

50ό έτος23 Μαρτίου 2007

---

| Ανακοίνωση αριθ | Περιεχόμενα | Σελίδα |
| --- | --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Επιτροπή |
| 2007/C 067A/01 | Γενική Διεύθυνση Υγεία και Προστασία των Καταναλωτών (SANCO) — Προκήρυξη κενής θέσης κύριου συμβούλου (Βαθμός AD14) — Δημόσια υγεία και αξιολόγηση των κινδύνων — Λουξεμβούργο — (Άρθρο 29 παράγραφος 2 του κανονισμού υπηρεσιακής κατάστασης) — COM/2007/10045 | 1 |

Ανακοίνωση αριθ

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Επιτροπή

2007/C 067A/01

Γενική Διεύθυνση Υγεία και Προστασία των Καταναλωτών (SANCO) — Προκήρυξη κενής θέσης κύριου συμβούλου (Βαθμός AD14) — Δημόσια υγεία και αξιολόγηση των κινδύνων — Λουξεμβούργο — (Άρθρο 29 παράγραφος 2 του κανονισμού υπηρεσιακής κατάστασης) — COM/2007/10045

1

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Επιτροπή

| 23.3.2007 | EL | Επίσημη Εφημερίδα της Ευρωπαϊκής Ένωσης | CA 67/1 |
| --- | --- | --- | --- |

23.3.2007

EL

Επίσημη Εφημερίδα της Ευρωπαϊκής Ένωσης

CA 67/1

---

ΓΕΝΙΚΉ ΔΙΕΫΘΥΝΣΗ«ΥΓΕΊΑ ΚΑΙ ΠΡΟΣΤΑΣΊΑ ΤΩΝ ΚΑΤΑΝΑΛΩΤΏΝ» (SANCO)

Προκήρυξη κενής θέσης κύριου συμβούλου (Βαθμός AD14)

Δημόσια υγεία και αξιολόγηση των κινδύνων — Λουξεμβούργο

(Άρθρο 29 παράγραφος 2 του κανονισμού υπηρεσιακής κατάστασης)

COM/2007/10045

(2007/C 67 A/01)

Παρουσίαση της υπηρεσίας μας:

Η Γενική Διεύθυνση Υγείας και Προστασίας των Καταναλωτών (ΓΔ SANCO) έχει ως αποστολή να φροντίζει ώστε τα τρόφιμα και τα καταναλωτικά αγαθά που πωλούνται στην ΕΕ να είναι ασφαλή, η εσωτερική αγορά της ΕΕ να εξυπηρετεί τα συμφέροντα των καταναλωτών και η Ευρώπη να συμβάλλει στην προστασία και τη βελτίωση της υγείας των πολιτών. Ειδικότερα, η αποστολή της Διεύθυνσης C «Δημόσια Υγεία και Αξιολόγηση των Κινδύνων» είναι: α) να διασφαλίζει υψηλό επίπεδο προστασίας της ανθρώπινης υγείας κατά τη χάραξη όλων των πολιτικών της Κοινότητας· β) να λαμβάνει μέτρα για τη βελτίωση της δημόσιας υγείας στην Ευρωπαϊκή Ένωση, για την πρόληψη της ανθρώπινης ασθενείας σε όλες τις μορφές της και για την αποτροπή των πηγών κινδύνου για την ανθρώπινη υγεία, σε συνεργασία με τον Παγκόσμιο Οργανισμό Υγείας και άλλους συναφείς διεθνείς οργανισμούς· γ) να εφαρμόσει το τρέχον πρόγραμμα για τη δημόσια υγεία (2003-2008) και να προετοιμάσει το πρόγραμμα που θα το διαδεχθεί· δ) να παρέχει ανεξάρτητες και διαφανείς εκτιμήσεις κινδύνων μέσω των επιστημονικών επιτροπών της SANCO.

Η Διεύθυνση αποτελείται από 7 διοικητικές μονάδες και αριθμεί περίπου 140 υπαλλήλους. Το γραφείο του διευθυντή και το γραφείο του κύριου συμβούλου βρίσκονται στο Λουξεμβούργο μαζί με 4 μονάδες (C/1 έως C/4). Οι μονάδες C/5, C/6 και C/7 είναι εγκατεστημένες στις Βρυξέλλες.

Προτεινόμενη θέση:

Πρόκειται για νεοσυσταθείσα θέση κύριου συμβούλου, ο οποίος θα εργάζεται συνεχώς με τον διευθυντή της Διεύθυνσης C. Σε συμφωνία με τον γενικό διευθυντή, ο κύριος σύμβουλος μπορεί να κληθεί να αναλάβει την ευθύνη συντονισμού των εργασιών σε συγκεκριμένα τμήματα της Διεύθυνσης, καθώς και σε συγκεκριμένα οριζόντια θέματα. Το ακριβές χαρτοφυλάκιο των καθηκόντων αυτών ποικίλλει ανάλογα με τις ετήσιες προτεραιότητες της ΓΔ. Ο σύμβουλος θα πρέπει, μεταξύ άλλων, να συμμετέχει στη χάραξη γενικής στρατηγικής στον τομέα της υγείας, να εκπληρώνει επικοινωνιακά καθήκοντα, να συνδράμει τον διευθυντή και τις μονάδες στις σχέσεις τους με τα κράτη μέλη κατά τη διάρκεια της προεδρίας, να αντικαθιστά τον διευθυντή στις συνεδριάσεις των διοικητικών συμβουλίων του ECDC (Ευρωπαϊκό Κέντρο πρόληψης και ελέγχου Νόσων) και του EMEA (Ευρωπαϊκός Οργανισμός Φαρμάκων), και να επιβλέπει τις ειδικές επιχειρησιακές μονάδες (task force) και ομάδες εργασίας που δημιουργεί ο διευθυντής.

Ο κύριος σύμβουλος θα πρέπει επίσης να συμμετέχει ενεργά στις πολιτικές συζητήσεις σχετικά με τα θέματα υγείας, ιδίως στο Συμβούλιο και το Ευρωπαϊκό Κοινοβούλιο, και να δημιουργεί στενές σχέσεις με τους ενδιαφερόμενους στον τομέα της δημόσιας υγείας, ιδίως με τις εθνικές διοικήσεις και τον Παγκόσμιο Οργανισμό Υγείας. Η ευθύνη για τη διαχείριση των χρηματοοικονομικών πόρων και του προσωπικού της Διεύθυνσης εναπόκειται στον διευθυντή. Εντούτοις, ο κύριος σύμβουλος θα διαδραματίζει καθοριστικό ρόλο στον χρηματοοικονομικό προγραμματισμό και στη διαχείριση των θεμάτων του προσωπικού, με τη συμμετοχή του στο συντονισμό των τομέων που θα του ανατεθούν.

Απαιτούμενες δεξιότητες

Η θέση απαιτεί: αποδεδειγμένες διαχειριστικές και οργανωτικές δεξιότητες, και ιδίως ικανότητα διοίκησης, δραστηριοποίησης και δημιουργίας ομάδων (task force) με σκοπό την καλύτερη δυνατή αξιοποίηση του δυναμικού τους· αποδεδειγμένες ικανότητες στον χρηματοοικονομικό τομέα, στον τομέα του σχεδιασμού και του προγραμματισμού· πείρα όσον αφορά τη διοίκηση του προσωπικού· ικανοποιητική κατανόηση και άριστη γνώση των δραστηριοτήτων στον τομέα της δημόσιας υγείας και της αξιολόγησης των κινδύνων, καθώς και σαφή στρατηγική αντίληψη όσον αφορά τις δραστηριότητες της Διεύθυνσης· εξαιρετικές ικανότητες γραπτής και προφορικής επικοινωνίας στην αγγλική και ικανοποιητική γνώση της γαλλικής· εξαιρετικές ικανότητες όσον αφορά τις προσωπικές σχέσεις, το διάλογο με τους εταίρους, το συντονισμό και τη διαπραγμάτευση.

Οι υποψήφιοι πρέπει:

| 1. | να είναι υπήκοοι κράτους μέλους της Ευρωπαϊκής Ένωσης· |
| --- | --- |

1.

να είναι υπήκοοι κράτους μέλους της Ευρωπαϊκής Ένωσης·

| 2. | να είναι κάτοχοι πανεπιστημιακού τίτλου που παρέχει τη δυνατότητα πραγματοποίησης διδακτορικών σπουδών· |
| --- | --- |

2.

να είναι κάτοχοι πανεπιστημιακού τίτλου που παρέχει τη δυνατότητα πραγματοποίησης διδακτορικών σπουδών·

| 3. | να διαθέτουν, μετά την απόκτηση του πανεπιστημιακού τίτλου, 15ετή τουλάχιστον επαγγελματική πείρα σε επίπεδο που αντιστοιχεί στα ανωτέρω προσόντα· πέντε τουλάχιστον έτη της εν λόγω επαγγελματικής πείρας πρέπει να έχουν αποκτηθεί σε ανώτερη διευθυντική θέση ή θέση συμβούλου· |
| --- | --- |

3.

να διαθέτουν, μετά την απόκτηση του πανεπιστημιακού τίτλου, 15ετή τουλάχιστον επαγγελματική πείρα σε επίπεδο που αντιστοιχεί στα ανωτέρω προσόντα· πέντε τουλάχιστον έτη της εν λόγω επαγγελματικής πείρας πρέπει να έχουν αποκτηθεί σε ανώτερη διευθυντική θέση ή θέση συμβούλου·

| 4. | να κατέχουν άριστα μία από τις επίσημες γλώσσες της Ευρωπαϊκής Ένωσης και να διαθέτουν επαρκή γνώση μιας ακόμη από τις εν λόγω επίσημες γλώσσες. Σημειωτέον ότι οι διαδικασίες επιλογής θα πραγματοποιηθούν μόνο στην αγγλική, τη γαλλική ή τη γερμανική γλώσσα. |
| --- | --- |

4.

να κατέχουν άριστα μία από τις επίσημες γλώσσες της Ευρωπαϊκής Ένωσης και να διαθέτουν επαρκή γνώση μιας ακόμη από τις εν λόγω επίσημες γλώσσες. Σημειωτέον ότι οι διαδικασίες επιλογής θα πραγματοποιηθούν μόνο στην αγγλική, τη γαλλική ή τη γερμανική γλώσσα.

Ο κύριος σύμβουλος θα επιλεγεί και θα διοριστεί από την Επιτροπή σύμφωνα με τις οικείες διαδικασίες επιλογής και πρόσληψης. Ο μισθός και οι όροι απασχόλησης ορίζονται στον κανονισμό υπηρεσιακής κατάστασης για τους υπαλλήλους βαθμού AD14 των Ευρωπαϊκών Κοινοτήτων. Η Επιτροπή ακολουθεί πολιτική ίσων ευκαιριών.

Η πλήρης περιγραφή καθηκόντων, τα κριτήρια επιλογής και οι λεπτομέρειες για την υποβολή αίτησης είναι διαθέσιμα στην ακόλουθη διεύθυνση:

http://ec.europa.eu/dgs/personnel_administration/working_senior_mgt_en.htm

Σύνδεσμος για την υποβολή αίτησης μέσω του Διαδικτύου:

http://ec.europa.eu/dgs/personnel_administration/seniormanagementvacancies/CV_Encadext/index.cfm

Εάν αντιμετωπίζετε τεχνικά προβλήματα, παρακαλείστε να αποστείλετε ηλεκτρονικό μήνυμα στην ακόλουθη διεύθυνση:

ADMIN-MANAGEMENT-ONLINE@ec.europa.eu.

Η προθεσμία υποβολής υποψηφιότητας λήγει στις 23 Απριλίου 2007. Μετά τις 12.00 το μεσημέρι, ώρα Βρυξελλών, δεν θα υπάρχει δυνατότητα ηλεκτρονικής υποβολής υποψηφιότητας.

---